[{"text_idx": "#000001", "text": "Yn ddiweddar, traddododd yr Athro Rafe Hallett o Brifysgol Keele brif araith a oedd yn ymchwilio i\u2019r cysyniad o fyfyrwyr fel cynhyrchwyr digidol."}, {"text_idx": "#000002", "text": "Roedd ei gyflwyniad yn annog addysgwyr i ddarganfod pa ddulliau y mae myfyrwyr eisoes yn eu defnyddio i gyd-greu ac sy\u2019n eu galluogi i gydweithredu wrth gynhyrchu gwybodaeth. Yn o\u0302l yr Athro Hallett, mae\u2019r dull saerni\u0308ol hwn o weithio yn arwain at brofiad mwy ystyrlon. Mae\u2019r myfyrwyr yn creu allbynnau sydd ar gael yn allanol i systemau prifysgol a gellir eu dangos a\u2019u rhannu fel eu hallbynnau \u2018nhw\u2019. Mae hyn yn cyfrannu at yr ymdeimlad bod eu gwaith \u2018o bwys\u2019, ac mae\u2019n hollol wahanol i gyflwyno asesiad gan ddilyn y diwyg arferol, h.y. asesiad sy\u2019n cael ei ddarllen, ei farcio a\u2019i archifo."}, {"text_idx": "#000003", "text": "Mae galluogi myfyrwyr i fod yn gynhyrchwyr digidol yn golygu bod angen iddynt adeiladu ar y sgiliau sydd ganddynt eisoes ac i ddatblygu critigolrwydd digidol er mwyn dewis yr adnoddau digidol cywir ar gyfer yr hyn y maent yn ceisio\u2019i wneud. Mae\u2019n un ffordd o hwyluso asesiadau mwy dilys, sy\u2019n gysyniad a drafodwyd gan Kay Sambell a Sally Brown yn ein gw\u0302yl fach yn ddiweddar."}, {"text_idx": "#000004", "text": "Pa feddalwedd a allaf ei ddefnyddio i addysgu?"}, {"text_idx": "#000005", "text": "Er bod darpariaeth ein huned yn canolbwyntio ar gefnogi offer craidd megis Blackboard, Turnitin, Panopto ac MS Teams, mae\u2019r rhestr o\u2019r meddalwedd sydd ar gael i staff PA yn llawer hirach."}, {"text_idx": "#000006", "text": "Yn ddiweddar rydym wedi prynu meddalwedd pleidleisio\u2019r Brifysgol \u2013 Vevox a all fod yn ychwanegiad ardderchog i\u2019r offer yr ydych yn eu defnyddio eisoes. Yn ystod y Gynhadledd Dysgu ac Addysgu Flynyddol (archebu lle ar y gynhadledd) bydd ein rheolwr cyfrif Vevox, Joe Probert yn egluro sut y gellir defnyddio Vevox ar gyfer gweithgareddau dysgu. Ddydd Mercher, byddwn hefyd yn cael cyfle i ymuno a\u0302 gweminar ar sut i ddefnyddio Vevox yn eich ystafell ddosbarth hybrid. Os hoffech weld sut mae Vevox wedi cael ei ddefnyddio gan sefydliadau eraill, gallwch hefyd edrych ar yr astudiaethau achos hyn."}, {"text_idx": "#000007", "text": "Offer arall yr ydym wedi ysgrifennu amdano o\u2019r blaen yw Padlet sy\u2019n rhad ac am ddim ac yn cael ei ddefnyddio\u2019n eang ar draws y sector. Edrychwch ar ein blogbost blaenorol sy\u2019n cynnwys rhai syniadau ar sut y gallai gael ei ddefnyddio i addysgu. Mae yna hefyd recordiad o gyflwyniad ar Padlet gan Danielle Kirk a gyflwynwyd yn ystod y 7fed Gynhadledd Dysgu ac Addysgu Flynyddol."}, {"text_idx": "#000008", "text": "Yn seiliedig ar ddarganfyddiadau\u2019r Arolwg Mewnwelediad Digidol rydym hefyd wedi cyhoeddi rhestr o offer digidol ac apiau defnyddiol ar gyfer dysgu. Efallai yr hoffech argymell y rhain i\u2019ch myfyrwyr drwy rannu\u2019r neges hon a\u0302 hwy neu eu cyfeirio at offer penodol a fydd yn eu helpu gyda\u2019r hyn y maent ei angen."}, {"text_idx": "#000009", "text": "Os ydych chi\u2019n penderfynu defnyddio unrhyw feddalwedd trydydd parti ar gyfer dysgu ac addysgu, mae yna rai ystyriaethau i\u2019w gwneud i\u2019ch cadw chi a\u2019ch myfyrwyr yn ddiogel ar-lein."}, {"text_idx": "#000011", "text": "Os oes gennych unrhyw gwestiynau ynghylch defnyddio meddalwedd wrth addysgu, cysylltwch a\u0302 ni ar lteu@aber.ac.uk."}, {"text_idx": "#000013", "text": "Yn arolwg Mewnwelediad Digidol 2018/19 gwnaethom ofyn i fyfyrwyr roi enghreifftiau o\u2019r offer digidol sy\u2019n ddefnyddiol iawn ar gyfer dysgu yn eu barn hwy. Rydym am rannu rhai o\u2019r enghreifftiau ar ein blog."}, {"text_idx": "#000015", "text": "Endnote \u2013 meddalwedd rheoli cyfeirnodau (am ddim i\u2019w lawrlwytho i staff a myfyrwyr PA)Mendeley \u2013 meddalwedd rheoli cyfeirnodau a rhwydwaith ymchwilwyr"}, {"text_idx": "#000017", "text": "ApAber\u2013 gwirio eich amserlen, gweld pa gyfrifiaduron sydd ar gael ar y campws, gweld balans eich Cerdyn Aber, edrych ar amserlenni bysiau lleol a llawer mwyGradeHub \u2013 offer i olrhain eich cynnydd a rhagfynegi pa farciau sydd eu hangen arnoch i gael eich graddAsana \u2013 rhaglen ar y we a dyfeisiau symudol a luniwyd i helpu timau i drefnu, olrhain a rheoli eu gwaithMyStudyLife \u2013 yn anffodus mae\u2019r gwasanaeth hwn yn dod i ben ond rhowch gynnig ar myHomework (ap) yn lle hynny, bydd yn eich helpu i drefnu eich llwyth gwaith"}, {"text_idx": "#000018", "text": "Forest App \u2013 ap i\u2019ch helpu i gadw draw o\u2019ch ffo\u0302n clyfar a chanolbwyntio ar eich gwaithGetRevising \u2013 offer adolyguAnki \u2013 meddalwedd ar gyfer creu cardiau fflachStudy Blue \u2013 cardiau fflach ar-lein, cymorth gyda gwaith cartref a datrysiadau gwerslyfrauQuora \u2013 llwyfan i ofyn cwestiynau a chysylltu a\u0302 phobl sy\u2019n cyfrannu mewnwelediad unigryw ac atebion o safonMemrise \u2013 llwyfan iaith sy\u2019n defnyddio cardiau fflach fel cymhorthion cofio, ond sydd hefyd yn cynnig cynnwys a gre\u0308wyd gan ddefnyddwyr ar amrywiaeth eang o bynciau eraillGeoGebra \u2013 rhaglen geometreg, algebra, ystadegau a chalcwlws ryngweithiolKhanAcademy \u2013 cyrsiau, gwersi ac ymarferion ar-lein rhad ac am ddimTomato Timers \u2013 Mae \u2018Techneg Pomodoro\u2019 yn ddull o reoli amser, mae\u2019r dechneg yn defnyddio amserydd i dorri\u2019r gwaith yn gyfnodau, fel rheol 25 munud o hyd, wedi\u2019u gwahanu gan egwyliau byr"}, {"text_idx": "#000020", "text": "Fel yr addawyd yn y neges flaenorol oedd yn amlinellu rhai o ddarganfyddiadau allweddol arolwg Mewnwelediad Digidol eleni i fyfyrwyr byddwn nawr yn cyflwyno\u2019r data meincnodi o 29 o sefydliadau Addysg Uwch eraill yn y DU (14560 o ymatebion gan fyfyrwyr)."}, {"text_idx": "#000021", "text": "Mae cael mynediad i\u2019r data meincnodi yn rhoi cyfle i ni weld yn union pa mor dda yr ydym yn ei wneud a phenderfynu pa faterion sy\u2019n benodol i Aberystwyth a pha rai sy\u2019n gyffredin i\u2019r holl sefydliadau Addysg Uwch yn ein sector."}, {"text_idx": "#000022", "text": "Yn gyffredinol, gwnaeth cryn dipyn yn fwy o fyfyrwyr yn PA nodi bod darpariaeth ddigidol y brifysgol hon (meddalwedd, caledwedd, amgylchedd dysgu) yn \u2018Ardderchog\u2019."}, {"text_idx": "#000023", "text": "Mewn nifer o agweddau, roedd cyfraddau darpariaethau digidol PA yn uwch na\u2019r data meincnodi, fodd bynnag, o ran gweithgareddau digidol rhyngweithiol, megis defnyddio gemau addysgol neu efelychiadau, meddalwedd pleidleisio neu weithio ar-lein gydag eraill, roedd y canlyniadau\u2019n is."}, {"text_idx": "#000024", "text": "Yn y neges nesaf yn y gyfres \u2018Mewnwelediad Digidol\u2019 byddwn yn cyflwyno enghreifftiau o apiau ac offer dysgu defnyddiol a roddwyd gan fyfyrwyr."}, {"text_idx": "#000025", "text": "Gwnaeth cryn dipyn y fwy o fyfyrwyr yn PA ymateb i ddweud bod ganddynt fynediad i \u2018ddarlithoedd wedi\u2019u recordio\u2019 yn y brifysgol pryd bynnag yr oeddent eu hangen."}, {"text_idx": "#000026", "text": "Mae cryn dipyn yn fwy o fyfyrwyr yn PA yn cytuno bod y brifysgol yn eu cynorthwyo i gadw\u2019n ddiogel ar-lein."}, {"text_idx": "#000027", "text": "Mae cryn dipyn yn fwy o fyfyrwyr yn PA yn cytuno eu bod yn gallu dod o hyd i bethau\u2019n hawdd ar yr Amgylchedd Dysgu Rhithwir."}, {"text_idx": "#000028", "text": "Mae cryn dipyn yn fwy o fyfyrwyr yn PA yn cytuno bod asesiadau ar-lein yn cael eu cyflwyno a\u2019u rheoli\u2019n dda."}, {"text_idx": "#000029", "text": "Doedd cryn dipyn yn fwy o fyfyrwyr yn PA byth yn gweithio ar-lein gydag eraill yn rhan o\u2019u cwrs."}, {"text_idx": "#000030", "text": "Doedd cryn dipyn yn fwy o fyfyrwyr yn PA byth yn defnyddio dyfais bleidleisio na chwisiau ar-lein i roi atebion yn y dosbarth yn rhan o\u2019u cwrs."}, {"text_idx": "#000031", "text": "[Yn ystod yr wythnosau diwethaf, bu\u0302m yn dilyn cwrs FutureLearn o\u2019r enw Using Technology in Evidence-Based Teaching and Learning sy\u2019n cael ei redeg gan y Coleg Addysgu Siartedig ac yn canolbwyntio ar ddefnyddio technolegau dysgu mewn addysg gynradd ac uwchradd. Er bod y cyd-destun yn wahanol i addysg uwch, bu\u2019n gwrs diddorol a goleuedig iawn. Bu\u2019n ddefnyddiol i ganfod mwy am y system addysg y daw ein myfyrwyr ohoni, ac mae\u2019n dda hefyd i ddysgu mwy am wahanol offerynnau a thechnolegau na ddefnyddiwn i\u2019r un graddau efallai mewn prifysgolion."}, {"text_idx": "#000032", "text": "Un o\u2019r offerynnau y mae athrawon mewn ysgolion yn ei ddefnyddio\u2019n aml yw Padlet. Gwyddom fod Padlet yn cael ei ddefnyddio mewn prifysgolion ac efallai bod defnyddwyr Padlet ymhlith ein darllenwyr. Ond, nid oedd yn rhywbeth yr oeddwn i wedi\u2019i ddefnyddio ryw lawer, felly penderfynais gael golwg arno."}, {"text_idx": "#000035", "text": "Ceir dau ddefnydd posibl amlwg ar gyfer Padlet \u2013 gweithgareddau curadu neu ymchwilio yw\u2019r cyntaf, a chasglu adborth i fyfyrwyr yw\u2019r ail.Gallwch ddod o hyd i lawer o astudiaethau achos o ysgolion, colegau a phrifysgolion yn defnyddio Padlet i alluogi myfyrwyr i gasglu adnoddau a deunyddiau ar y cyd, e.e. ar gyfer cyflwyniadau a phrosiectau grw\u0302p neu ar gyfer paratoi seminarau. Mae gwaith israddedigion Blwyddyn Sylfaen Seicoleg Prifysgol Sussex yn enghraifft hyfryd ("}, {"text_idx": "#000036", "text": "Mae\u2019n bosib y bydd llawer ohonom hefyd wedi gweld Padlet yn cael ei ddefnyddio i hwyluso rhyngweithio mewn darlithoedd neu gyflwyniadau. Gall myfyrwyr bostio eu cwestiynau ar wal Padlet yn ystod darlith i alluogi\u2019r darlithydd i weld sylwadau a chwestiynau. O\u2019i ddefnyddio yn y modd hwn, mae gan Padlet rai o\u2019r un offerynnau a\u0302 mathau eraill o feddalwedd pleidleisio. Er nad yw\u2019n galluogi cyfranogwyr i ateb cwestiynau, mae\u2019n ffordd wych o gasglu ymatebion ysgrifenedig y gellir eu defnyddio\u2019n ddiweddarach, neu eu harchifo i gyfeirio atynt yn y dyfodol."}, {"text_idx": "#000038", "text": "Defnyddio RhithRealiti ym maes Iechyd Meddwl"}, {"text_idx": "#000039", "text": "Er bod unigolion sy\u2019n defnyddio rhithrealiti yn ymwybodol o\u2019r ffaith nad yw eu profiadau\u2019n rhai real, mae\u2019r ymatebion corfforol a seicolegol a ysgogir ganddo yn debyg i\u2019r rhai a brofir mewn sefyllfaoedd gwirioneddol."}, {"text_idx": "#000040", "text": "Mae defnyddio triniaethau iechyd meddwl rhithrealiti yn agor posibiliadau o weithio trwy\u2019r ymatebion i ysgogiadau problematig heb orfod eu hwynebu mewn bywyd go iawn. Mae i hyn fudd amlwg, ymarferol; er enghraifft, mae creu efelychiad o hedfan ar gyfer unigolyn sy\u2019n brwydro a\u0302 ffobia yngly\u0302n a\u0302 hedfan yn ateb llawer haws na threfnu taith awyren i\u2019r unigolyn."}, {"text_idx": "#000042", "text": "\u2018Mae gan rithrealiti\u2019r gallu i drawsnewid y ffordd o asesu, deall a thrin problemau iechyd meddwl\u2019 (Freeman, et al., t. 2392). Cafodd ei ddefnyddio ar gyfer asesu a thrin ffobia\u0302u, pryder, PTSD, caethiwed, paranoia, anhwylderau bwyta ac awtistiaeth. Er enghraifft, mae ap Rhithrealiti, a gre\u0308wyd yn Ysgol Gwaith Cymdeithasol Tulane yn rhwystro cleifion caeth i gyffuriau a diod rhag llithro\u2019n o\u0302l \u2018trwy ddefnyddio sgiliau hunan-reolaeth ac ymwybyddiaeth mewn efelychiadau realistig lle mae cyffuriau a diod wrth law\u2019 (Leatham, 2018, para.13)."}, {"text_idx": "#000043", "text": "Yn ddiweddar, mae Gareth Norris a Rachel Rahman o Adran Seicoleg Prifysgol Aberystwyth ar y cyd a\u0302 chydweithwyr o\u2019r Adran Cyfrifiadureg wedi cynnal prosiect ymchwil arbrofol sy\u2019n defnyddio rhithrealiti trwy edrych ar ei bosibiliadau ar gyfer hel atgofion mewn oedolion hy\u0302n."}, {"text_idx": "#000044", "text": "Llwyddodd y Grw\u0302p E-ddysgu i gaffael setiau pen rhithrealiti a chamera y gall staff eu defnyddio wrth addysgu ac mewn ymchwil. Gallwch greu amgylcheddau dysgu ymdrwytho neu ddefnyddio deunydd rhithrealiti sydd eisoes ar gael. Archebwch y setiau rhithrealiti a\u2019r camera o stoc y llyfrgell."}, {"text_idx": "#000053", "text": "Bydd y cyflwyniadau hyn yn cynnig cyfres o awgrymiadau ymarferol a fydd yn helpu i wneud eich dogfennau a\u2019ch amgylcheddau dysgu yn fwy cynhwysol. Yn ogystal a\u0302 hyn, byddwn yn edrych ar sut y gellid defnyddio\u2019r strategaethau hyn yn ymarferol ac o fewn cyd-destun addysgu."}, {"text_idx": "#000054", "text": "Gobeithio y bydd modd i chi ymuno a\u0302 ni ar gyfer y digwyddiad hwn. Nifer cyfyngedig o leoedd sydd ar gael yn y Gynhadledd Fer felly archebwch le drwy\u2019r dudalen archebu hon."}, {"text_idx": "#000056", "text": "Yn sgil y neges ar ddefnyddio meddalwedd pleidleisio ar gyfer addysgu cawsom ymholiad ynghylch y posibilrwydd o ddefnyddio meddalwedd pleidleisio megis PollEverywhere neu Mentimeter ar gyfer modiwlau Dysgwyr o Bell."}, {"text_idx": "#000057", "text": "Isod ceir canlyniadau ein profi a\u2019n hymchwil."}, {"text_idx": "#000059", "text": "Mae gan PollEverywhere swyddogaeth sy\u2019n caniata\u0301u i chi grwpio cwestiynau/polau a\u2019u troi\u2019n arolwg y gellir ei rannu a\u2019i lenwi gan gyfranogwyr yn eu hamser eu hunain. Ond bydd yn rhaid i chi \u2018ysgogi\u2019r arolwg a dim ond un cyflwyniad y gallwch ei ysgogi ar y tro ( cwestiwn: Can I combine multiple questions (polls) into a survey?)Mae offer arolygon ar-lein eraill ar gael megis Google Forms neu Wufoo. Gellir eu defnyddio gan nifer anghyfyngedig o gyfranogwyr (ond nid yw hyn yn wir am PollEverywhere, y cyfyngiad gyda\u2019r cynllun rhad ac am ddim yw 25 o ymatebwyr). Fodd bynnag, nid oes gan yr offer hyn gymaint o amrywiaeth o gwestiynau (yn arbennig o\u2019i gymharu a\u0302 PollEverywhere) ac nid ydynt mor ddeniadol eu golwg."}, {"text_idx": "#000061", "text": "Gellir rhannu\u2019r ddolen i unrhyw un o\u2019r arolygon ar-lein gyda myfyrwyr drwy e-bost, cyhoeddiad neu ddolen yn yr ardal gynnwys ar Blackboard (yn achos PollEverywhere dim ond un arolwg ar y tro y cewch ei rannu, yr un sydd wedi\u2019i \u2018ysgogi\u2019)."}, {"text_idx": "#000062", "text": "Nid yw\u2019r offer adrodd am ganlyniadau yn Mentimeter a PollEverywhere ar gael o fewn y cynllun rhad ac am ddim. Gallech rannu\u2019r canlyniadau a\u0302\u2019r myfyrwyr drwy gymryd sgrinluniau o\u2019r graffiau gyda\u2019r ymatebion a\u2019u cyflwyno fel delwedd, eitem neu un o\u2019r sleidiau mewn cyflwyniad PowerPoint ar Blackboard."}, {"text_idx": "#000063", "text": "Yn Google Forms a Wufoo gallwch lawrlwytho\u2019r canlyniadau i Excel. Ond, os hoffech gyflwyno\u2019r canlyniadau mewn modd hygyrch a gweledol, byddai\u2019n well defnyddio\u2019r dull sgrinlun a ddisgrifir uchod. Pan fyddwch yn defnyddio profion neu arolygon Blackboard, gallwch weld yr ystadegau drwy\u2019r Ganolfan Raddau ac naill ai eu lawrlwytho i Excel neu\u2019u cadw fel dogfen pdf."}, {"text_idx": "#000066", "text": "Mae cynnal arolwg barn neu bleidlais yn y dosbarth yn ffordd wych i sicrhau bod myfyrwyr yn cymryd rhan ac yn cydadweithio\u2019n fwy yn yr ystafell ddosbarth (gweler er enghraifft: Shaw et al, 2015; Boyle a Nicol 2003; Habel a Stubbs, 2014; Stratling, 2015). Fe\u2019i defnyddir yn helaeth mewn addysg bellach ac uwch, ac mae nifer o staff Prifysgol Aberystwyth yn defnyddio arolygon barn yn y dosbarth yn gyson. Yn ogystal a\u0302\u2019r setiau llaw Qwizdom sydd ar gael yn offer i\u2019w benthyca mae mwy a mwy yn defnyddio gwasanaethau ar-lein fel Poll Everywhere, Socrative a Mentimeter (ymysg eraill). Mae\u2019r gwasanaethau hyn yn fodd i\u2019r myfyrwyr ddefnyddio\u2019u dyfeisiau eu hunain (megis ffonau symudol, tabledi a gliniaduron) i gymryd rhan mewn arolygon barn, rhoi adborth a gofyn cwestiynau."}, {"text_idx": "#000068", "text": "Ar hyn o bryd, nid yw Prifysgol Aberystwyth yn cynnig dull pleidleisio ar-lein a gefnogir yn ganolog ar gyfer dyfeisiau symudol. Er hynny, mae ystod eang o wasanaethau ar gael, llawer ohonynt a\u0302 fersiynau di-da\u0302l neu fersiynau prawf. Bwriad y blog hwn yw eich helpu i asesu pa ddull sy\u2019n fwyaf addas i chi a\u2019ch myfyrwyr."}, {"text_idx": "#000069", "text": "Beth hoffech chi ei wneud? Fel ym mhob technoleg ddysg sy\u2019n cael ei rhoi ar waith, y cwestiwn cyntaf y mae angen ichi ei ofyn yw \u2018Beth hoffwn i weld y myfyrwyr yn ei wneud?\u2019 Bydd y gwasanaeth a ddewiswch yn dibynnu ar yr ateb. Er enghraifft, os ydych chi am i\u2019ch myfyrwyr gyflwyno cwestiynau, neu roi adborth ysgrifenedig, chwiliwch am wasanaeth sy\u2019n cynnig mwy na chwestiynau amlddewisFaint o fyfyrwyr fydd yn y dosbarth? Mae llawer o\u2019r fersiynau di-da\u0302l neu\u2019r fersiynau cyfyngedig o feddalwedd sy\u2019n codi ta\u0302l yn gosod cyfyngiad ar nifer y myfyrwyr sy\u2019n cael eu defnyddio. Edrychwch yn ofalus ar fanylion yr hyn sy\u2019n cael ei gynnwys yn y fersiwn di-da\u0302l.Rydym yn argymell yn gryf hefyd y dylech edrych ar Bolisi Preifatrwydd y gwasanaeth, er mwyn sicrhau eich bod yn gwybod pa ddata personol amdanoch chi a\u2019ch myfyrwyr fydd yn cael ei gasglu (edrychwch ar ein blogiadau ar y mater hwn)."}, {"text_idx": "#000072", "text": "Meddwl am eich cwestiwn/cwestiynau. Mae llawer o adnoddau ar gael ynghylch llunio cwestiynau da, yn enwedig cwestiynau aml-ddewis. Peidiwch a\u0302 theimlo bod rhaid ichi ofyn cwestiwn sydd ag ateb cywir neu anghywir. Weithiau gall cwestiwn sy\u2019n ennyn trafodaeth neu sy\u2019n dangos ehangder y safbwyntiau ar bwnc yn fuddiol.Defnyddio arolwg barn i ddechrau trafodaeth. Mae amryw o ffyrdd ichi ddefnyddio arolygon barn a thrafodaethau grw\u0302p gyda\u2019i gilydd \u2013 dwy ffordd boblogaidd yw Cyfarwyddyd Cymheiriaid (yn enwedig gwaith Eric Mazur) neu Gyfarwyddyd Dosbarth Cyfan (Dufresne, 1996)Ymarfer. Gofalwch ymarfer cyn y sesiwn fel eich bod yn gyffyrddus ac yn gyfarwydd a\u0302 defnyddio\u2019r cwestiynau a dangos y canlyniadau. Gallwch wneud hyn o\u2019ch swyddfa drwy ddefnyddio dyfais symudol megis tabled neu ffo\u0302n symudol.Neilltuo amser yn y ddarlith. Os ydych yn defnyddio gweithgareddau arolygon barn yn y dosbarth, gofalwch adael digon o amser i\u2019r myfyrwyr gael gafael ar eu dyfeisiau, meddwl am yr atebion ac ymateb. Efallai y bydd angen amser hefyd i gywiro unrhyw gamddealltwriaeth neu esbonio\u2019r atebion.Rhoi gwybod i\u2019ch myfyrwyr ymlaen llaw. Gofalwch fod eich myfyrwyr yn gwybod bod angen dod a\u0302\u2019u dyfeisiau a bod y rhain ganddyn nhw yn y dosbarth. Gallwch wneud hyn drwy wneud cyhoeddiad yn Blackboard. Gallwch chi hefyd ddarparu cysylltiadau a\u0302 Chwestiynau Cyffredin perthnasol megis sut i gysylltu a\u0302 wifi Prifysgol Aberystwyth (Android: Windows: iOS: )"}, {"text_idx": "#000073", "text": "Mae yna ystod eang o gyfleoedd i ddefnyddio arolygon barn \u2013 o gasglu gwybodaeth am faint mae\u2019r myfyrwyr yn ei wybod ar ddechrau modiwl i ddarganfod pa bynciau y mae angen ichi ymdrin a\u0302 nhw mewn sesiwn adolygu. Gallwch hefyd gasglu barn, cael adborth ar sut mae\u2019r ddarlith yn mynd, neu gasglu cwestiynau dienw. Os ydych chi\u2019n defnyddio arolygon barn wrth addysgu, cysylltwch a\u0302 ni i so\u0302n mwy \u2013 gallen ni hyd yn oed gynnwys eich gwaith ar y blog!"}, {"text_idx": "#000075", "text": "Os ydych chi eisoes wedi darllen Rhan Un o\u2019r gyfres hon, byddwch yn gwybod mor ddefnyddiol yw gwasanaethau pleidleisio ar-lein at ymgysylltu\u2019n uniongyrchol a\u0302\u2019r myfyrwyr yn y dosbarth (os nad ydych \u2013 cymerwch olwg)."}, {"text_idx": "#000077", "text": "pa ddata personol y mae\u2019r cwmni dan sylw yn ei gasglu amdanoch;pa ddata personol y gall fod rhaid i\u2019ch myfyrwyr ei roi;gwybodaeth am sut mae\u2019ch cyflwyniadau\u2019n cael eu storio;sut a ble mae\u2019ch data\u2019n cael ei gadw."}, {"text_idx": "#000078", "text": "Mae\u2019r rhan fwyaf o gwmni\u0308au\u2019n sicrhau bod eu Polisi Preifatrwydd yn eithaf hawdd dod o hyd iddo (ar y rhan fwyaf o wefannau roedd dolen ar waelod y tudalen hafan o dan y pennawd Preifatrwydd)."}, {"text_idx": "#000080", "text": "Gwelsom fod Telerau ac Amodau\u2019r rhan fwyaf o wasanaethau yn eithaf byr a hawdd i\u2019w deall \u2013 roedd rhai hyd yn oed yn darparu crynodeb byr o\u2019r prif bwyntiau.Gan amlaf, nid yw\u2019n ofynnol i\u2019r myfyrwyr greu cyfrifon neu gofrestru ar gyfer gwasanaeth i gymryd rhan mewn gweithgaredd pleidleisio. Mae hyn yn golygu mai\u2019r unig wybodaeth sy\u2019n cael ei chasglu am y mwyafrif o\u2019r myfyrwyr yw manylion y porwr neu\u2019r ddyfais etc a ddefnyddiwyd i gysylltu a\u0302\u2019r bleidlais. A fydd hyn ddim yn cael ei gysylltu a\u0302\u2019u henw na\u2019u cyfeiriad ebost.Ym mhob achos, mae angen i\u2019r staff gofrestru gyda gwasanaeth er mwyn cael creu arolygon a\u2019u dangos. Yn y mwyafrif o\u2019r gwasanaethau, gallwch naill ai creu enw defnyddiwr a chyfrinair, neu gysylltu a\u0302 chyfrif sydd eisoes ar gael (megis Google neu Facebook).Os byddwch yn creu\u2019ch cyfrif eich hun, peidiwch a\u0302 defnyddio\u2019ch cyfrinair Prifysgol Aberystwyth fel cyfrinair i\u2019r gwasanaeth pleidleisio. Dilynwch ein cynghorion i greu cyfrinair cryf ar waha\u0302n ( ydych yn defnyddio cyfrif sy\u2019n bodoli eisoes, cofiwch y gall y data gael ei rannu rhwng y ddau wasanaeth. Bydd eich cyfrif Facebook neu Google yn cynnwys llawer o wybodaeth amdanoch, sef gwybodaeth na fyddwch am iddi gael ei rhannu o bosibl. Efallai yr hoffech edrych ar osodiadau\u2019r cysylltiad er mwyn sicrhau eich bod yn fodlon ar lefel y data fydd yn cael ei rannu.Edrychwch ar yr hawliau sydd gennych ar eich arolygon. Mae rhai gwasanaethau\u2019n caniata\u0301u i ddefnyddwyr eraill bori a rhannu cyflwyniadau, felly efallai yr hoffech ystyried pa mor weledol yw eich cyflwyniadau.Ystyriwch pa drydydd parti\u0308on y bydd eich data\u2019n cael ei rannu gyda nhw. Rydym yn argymell yn gryf eich bod yn dewis gwasanaeth lle mae\u2019r data naill ai yn seiliedig yn yr UE, neu lle mae\u2019r cwmni yn defnyddio safon Tarian Ddiogelwch yr UE-Unol Daleithiau. A gwiriwch eich dewisiadau \u2013 hoffech chi optio allan o restrau postio, hysbysebion etc?"}, {"text_idx": "#000081", "text": "Os byddwch yn creu\u2019ch cyfrif eich hun, peidiwch a\u0302 defnyddio\u2019ch cyfrinair Prifysgol Aberystwyth fel cyfrinair i\u2019r gwasanaeth pleidleisio. Dilynwch ein cynghorion i greu cyfrinair cryf ar waha\u0302n ( ydych yn defnyddio cyfrif sy\u2019n bodoli eisoes, cofiwch y gall y data gael ei rannu rhwng y ddau wasanaeth. Bydd eich cyfrif Facebook neu Google yn cynnwys llawer o wybodaeth amdanoch, sef gwybodaeth na fyddwch am iddi gael ei rhannu o bosibl. Efallai yr hoffech edrych ar osodiadau\u2019r cysylltiad er mwyn sicrhau eich bod yn fodlon ar lefel y data fydd yn cael ei rannu."}, {"text_idx": "#000082", "text": "Ar hyn o bryd, does gan Brifysgol Aberystwyth ddim trwydded safle ar gyfer gwasanaeth arolygon barn ar-lein. Felly, pan fyddwch yn cofrestru ar gyfer un o\u2019r gwasanaethau hyn byddwch yn cofrestru fel unigolyn, ac nid fel cynrychiolydd i Brifysgol Aberystwyth neu ar ei rhan."}, {"text_idx": "#000084", "text": "Subscribe to Blog via Email"}]